৩ সেপ্টেম্বর, ইউটিসি সময় রাত ৩ টা ৩১ মিনিটে, মার্কিন যুক্তরাষ্ট্রের ভূতাত্ত্বিক জরিপ সংস্থা রিপোর্ট করে, এটি উত্তর কোরিয়ার ফুংগিয়ে-রি পারমাণবিক পরীক্ষাকেন্দ্রের কাছাকাছি এলাকায় ৬ দশমিক ৩ মাত্রার ভূমিকম্প শনাক্ত করেছে। ভূমিকম্পের অগভীর অংশের গভীরতা এবং উত্তর কোরিয়ার মৌলিক পারমাণবিক অস্ত্র পরীক্ষার সুযোগ-সুবিধা থেকে অনুমান করে বিশেষজ্ঞরা এই সিদ্ধান্তে উপনীত হন যে, দেশটি ২০০৬ সালে প্রথম পারমাণবিক ডিভাইস বিস্ফোরিত করার পর এ নিয়ে ষষ্ঠবার পারমাণবিক অস্ত্র পরীক্ষা করেছে। উত্তর কোরিয়া দাবি করে, তারা আইসিবিএম-এর ওপর স্থাপিত হতে পারে এমন একটি হাইড্রোজেন বোমা পরীক্ষা চালিয়েছে। স্বাধীন ভূতাত্ত্বিক পর্যবেক্ষণ সংস্থা নোরসার অনুমান করে, বিস্ফোরণের মাত্রা প্রায় ১২০ কিলোটন ছিল। ৩ সেপ্টেম্বরের কেসিএনএ-র অফিসিয়াল বিবৃতিতেও উত্তর কোরিয়ার "সুপার-শক্তিশালী ইএমপি আক্রমণ "পরিচালনা করার ক্ষমতা আছে বলে দাবি করা হয়।

একই দিনে, মার্কিন প্রতিরক্ষা সচিব জেমস ম্যাটিস হোয়াইট হাউসের পক্ষে বক্তব্য রাখেন এবং সতর্ক করে দেন, মার্কিন যুক্তরাষ্ট্র, গুয়াম এবং যুক্তরাষ্ট্রের মিত্রদের বিরুদ্ধে উত্তর কোরিয়ার যে কোন হুমকির জবাব "বিপুল সামরিক প্রতিক্রিয়া" প্রদর্শন করে দেয়া হবে।

৬ সেপ্টেম্বর, ডোনাল্ড ট্রাম্প, চীন এর প্রেসিডেন্ট শি জিনপিং এর সঙ্গে টেলিফোনে কথোপকথন শেষে বলেন, মার্কিন যুক্তরাষ্ট্র উত্তর কোরিয়ার জ্বালাতন সহ্য করবে না, যদিও সামরিক আগ্রাসন তার "প্রথম পছন্দ" ছিল না।

১০ সেপ্টেম্বর, সেক্রেটারি জেনারেল এর উত্তর আটলান্টিক চুক্তি সংস্থার মহাসচিব জেনস স্টোলটেনবার্গ বিবিসি টেলিভিশনকে দেয়া এক সাক্ষাতকারে বলেন: "উত্তর কোরিয়ার বেপরোয়া আচরণ এক প্রকারের বৈশ্বিক হুমকি এবং এ ব্যাপারে ন্যাটো সহ বিশ্বব্যাপী প্রতিক্রিয়া জানানো প্রয়োজন "; গুয়ামে মার্কিন প্রশান্ত মহাসাগরীয় অঞ্চলে আক্রমণের ওপর ন্যাটোর ৫ নম্বর আর্টিকেল প্রযোজ্য হবে কী না এমন প্রশ্নের জবাবে তিনি বলেন, "৫ নম্বর ধারা সে রকম ক্ষেত্রে প্রয়োগ করা হবে কী না, অতদূর জল্পনাকল্পনা আমি করব না।"

মার্কিন যুক্তরাষ্ট্র ও চীন "চাপ" দিতে একমত হয়
২০১৮-তে স্টেট অফ ইউনিয়নে-ভাষণ
পরিকল্পিত শীর্ষ সম্মেলন
ষষ্ঠ পারমাণবিক পরীক্ষা এবং এর পরিণাম: সেপ্টেম্বর ২০১৭